ⵓⵔⴰⵔⵏ ⵏ ⴰⵢⵜ ⴱⴰⵀⴰ ⵏ ⵓⴷⵔⴰⵔ

ⵉⵍⴰ ⵡⴰⵟⵍⴰⵙ ⴰⵎⵥⵢⴰⵏ ⵢⴰⵜ ⵜⵎⵍⵉⵍⵜ ⵉⵙⵓⴳⵔⵏ ⵙ ⵓⵙⵔⴰⴳ ⵏ ⵡⴰⵏⵙⴰ ⵏⵏⵙ ⴰⵙⵜⵔⴰⵜⵉⵊⵉ ⵍⵍⵉ ⵖ ⵉⵍⵍⴰ ⴳ ⵟⵓⵥⵓⵎⵜ ⵏ ⵜⵎⴰⵣⵉⵔⵜ ⵏ ⵍⵎⵖⵔⵉⴱ, ⴳⵏ ⵉⴷⵔⴰⵔⵏ ⵏⵏⵙ ⵓⵍⴰ ⵏⵜⵜⵏⵉ ⵢⴰⵏ ⵖ ⵉⵇⴱⵓⵔⵏ ⵍⵍⵉ ⵍⵍⴰⵏⵉⵏ ⵖ ⵉⵙⴳⴳⵯⴰⵙⵏ ⵣⵔⵉⵏⵉⵏ ⵍⵍⵉⵖ ⵜⴰ ⵓⵔ ⵉⵍⵍⵉ ⵓⴼⴳⴰⵏ ⵖ ⵜⵓⴷⵔⵜ ⴰⴷ, ⵉⵜⵜⴰⵡⵙⵙⴰⵏ ⵡⴰⵟⵍⴰⵚ ⴰⵎⵥⵢⴰⵏ ⵙ ⵓⴱⵓⵖⵍⵓ ⵏ ⵉⵙⵓⴳⴰⵎ ⵏⵏⵙ ⵉⴳⴰⵎⴰⵏⵏ, ⴰⵢⵍⵍⵉ ⵉⵜⵜⴰⵊⵊⴰⵏ ⴰⵟⵍⴰⵚ ⴰⵎⵥⵢⴰⵏ ⴰⴷ ⵢⵉⵍⵉ ⴼ ⵉⵙⵓⴳⴰⵔ ⵉⴽⵎⴰⵎⵏ ⴷ ⴼⵍⵏⵜ ⵜⴳⵔⴰⵡⵉⵏ ⵜⵉⵏⴼⴳⴰⵏⵉⵏ ⵉⵙⵢⴰⴼⵓⵏ ⴳ ⵉⴳⵔⴰⵏ ⵏⵏⵙ, ⵉⴳ ⵡⴰⵙⵉⴼ ⵏ ⴷⵔⵄⴰ ⴷ ⵡⴰⵙⵉⴼ ⵏ ⵙⵓⵙ ⵢⴰⵏ ⵖ ⵉⵙⴰⴼⴼⵏ ⵖⵣⵉⴼⵏⵉⵏ ⵖ ⵓⴷⵖⴰⵔ ⴰⴷ ⴳⵏ ⵎⴰ ⵢⵓⵙⵉⵏ ⵜⵓⴷⵔⵜ ⵏ ⵉⵎⵣⴷⴰⵖⵏ ⵉⵙⴳⴰⴷⴷⴰ ⴰⵙⵏ ⵜⴰⵖⴰⵔⴰⵙⵜ ⵏ ⵜⵉⵔⵎⵜ ⵏⵏⵙⵏ ⴷ ⵓⵙⵔⵜⵓ ⵏ ⵜⵓⴷⵔⵜ ⵍⵍⵉ ⵖ ⴰⴷ ⵉⵍⵉⵏ, ⵉⵍⵉⵏⵜ ⴳⵉⵙ ⵜⵓⴳⵜ ⵏ ⵜⵔⴳⵉⵡⵉⵏ ⵍⵍⴰⵏⵉⵏ ⵖ ⵉⴳⴳⵉ ⵏ ⵉⵙⴰⴼⴼⵏ ⵍⵍⵉ ⵉⵙⵓⵜⵍⵏ ⵉ ⵡⴰⵟⵍⴰⵚ ⴰⴷ ⴰⵎⵥⵢⴰⵏ ⴰⵔ ⴷ ⴳⵉⵙ ⵜⵜⴰⵎⵥⵏ ⴰⵎⴰⵏ ⵏ ⵜⵉⵙⵙⵉ ⴷ ⵡⴰⵎⴰⵏ ⵏ ⵜⴼⵍⵍⴰⵃⵜ, ⴳⵏ ⵉⵙⴰⴼⴼⵏ ⴰⴷ ⴷ ⵡⵉⵢⵢⴰⴹ ⵢⴰⵜ ⵖ ⵜⵎⵏⵜⴰⵍ ⵍⵍⵉ ⵢⵓⵊⵊⴰⵏ ⴰⴼⴳⴰⵏ ⴰⴷ ⵢⵓⵜ ⵙ ⵉⵥⵓⵕⴰⵏ ⵏⵏⵙ ⵉⵙⵜⵉ ⴰⴷ ⵉⵙⴽⴽⵓⵙ ⵖ ⵓⴷⵔⴰⵔ ⴰⴷ ⵉⵙⵙⵏⵜⵉ ⴳⵉⵙ ⵜⵓⴷⵔⵜ ⵏⵏⵙ ⴷ ⵉⴽⵍⵓ ⴳⵉⵙ ⵜⴰⵖⵔⵎⴰ ⵏⵏⵙ ⴷ ⵜⵎⵢⵓⵔⵉⵏ ⵏⵏⵙ.

ⴳ ⵓⵎⵣⵡⴰⵔⵓ ⵏ ⵓⵙⵓⴳⴰⵔ ⴰⴷ ⵉⴽⵎⴰⵎⵏ ⴰⵔ ⵏⵜⵜⴰⴼⴰ ⴰⵏⵙⵉⵡⵏ ⵏ ⵜⵥⵓⵕⵉ ⴼ ⵓⵥⵕⵓ ⵙ ⵡⴰⵏⴰⵡⵏ ⵏⵏⵙ ⵖ ⵡⴰⵟⵍⴰⵚ ⴰⵎⵥⵢⴰⵏ ⵙ ⵉⵙⵏⵜⴰⵍ ⴷ ⵉⵎⴰⵎⴽⵏ ⴳⵉⵙ ⵉⵍⵍⴰⵏ, ⵉⵙⵎⵎⵥⵍⵉⵏ ⵉⴷⵔⴰⵔⵏ ⵏ ⵓⴷⵖⴰⵔ ⴰⴷ ⴼ ⵡⴰⵏⵙⵉⵡⵏ ⵢⴰⴹⵏⵉⵏ ⵏ ⵜⵥⵓⵔⵉ ⴳ ⵜⵎⴰⵣⵉⵔⵜ ⵏⵏⵖ, ⵢⵉⵍⵉ ⴳ ⵡⴰⵟⵍⴰⵚ ⴰⵎⵥⵢⴰⵏ ⵜⵓⴳⵜ ⵏ ⵡⴰⵢⴷⴰ ⵍⵍⵉ ⴷ ⴼⵍⵏⵜ ⵜⵓⴳⵜ ⵏ ⵜⵖⵔⵎⵉⵡⵉⵏ ⵍⵍⵉ ⵣⵔⵉⵏⵉⵏ ⴳ ⵓⵎⵣⵔⵓⵢ ⵏ ⵓⴷⵖⴰⵔ ⴰⴷ ⵍⵍⵉ ⵖ ⴷ ⴼⵍⵏⵜ ⵜⵓⴳⵜ ⵏ ⵜⵎⵢⵓⵔⵉⵏ ⴷ ⵜⵓⵙⵏⴰ ⵖ ⵜⵓⴳⵜ ⵏ ⵉⴳⵔⴰⵏ, ⴷ ⴰⵢⵍⵍⵉ ⴷ ⵉⴼⵍ ⵡⴰⵎⵓⵏ ⵏ ⵓⴼⴳⴰⵏ ⵏ ⵉⵙⵏⴼⵍⵓⵍⵏ ⴷ ⵜⵡⵙⵙⵏⵉⵡⵉⵏ ⴷ ⵜⵉⵏⵏⴰⵡⵉⵏ ⴷ ⵡⴰⴹⴰⴷⵏ ⴷ ⵜⵎⵢⴰⵔ ⴷ ⵉⵙⴽⴽⵉⵔⵏ ⴷ ⵡⴰⵏⴰⵡⵏ ⵏ ⵜⵓⴷⵔⵜ ⴷ ⵉⵎⴰⵙⵙⵏ ⵏ ⵓⵏⵢⵉⵍⴽⵎ, ⵙ ⵡⴰⵏⵍⵉ ⴷ ⵡⵓⵍ ⵏⵏⵙ ⴷ ⵡⵉⵏ ⵉⴳⵔⴰⵡⵏ ⵏⵏⵙ ⵅ ⴷⴷⴰⵡⴰ ⵏ ⵓⴷⵔⵉⵣ ⵏ ⵓⵎⵔⴰⵙ ⵍⵍⵉ ⴳ ⵉⵍⵍⴰ ⵓⴼⴳⴰⵏ ⴰⴷ.

ⵜⴳⴰ ⴰⵢⵜ ⴱⴰⵀⴰ ⵓⴷⵔⴰⵔ ⵢⴰⵜ ⵜⵖⵔⵎⵜ ⵍⵍⵉ ⵉⵍⵍⴰⵏ ⵖ ⵡⴰⵟⵍⴰⵚ ⴰⵎⵥⵢⴰⵏ ⵖ ⵜⵙⴳⴰ ⵜⴰⵥⵍⵎⴰⴹⵜ ⵏⵏⵙ, ⵍⵍⵉⵖ ⵉⵜⵜⴰⵡⵙⵙⴰⵏ ⵙ ⵉⴷⵔⴰⵔⵏ ⵍⵍⵉ ⵢⵓⵙⵉⵏ ⵜⵓⴳⵜ ⵏ ⵜⵎⵢⵓⵔⵉⵏ ⴷ ⵜⴰⵢⵙⵉ ⵜⴰⵎⴰⵣⵉⵖⵜ ⵉⵙⴳⴳⵯⴰⵙⵏ ⴼ ⵡⵉⵢⵢⴰⴹ ⵣⵓⵏ ⴷ ⵜⵉⵎⵍⵙⴰ ⵍⵍⵉ ⵙⵉⵙ ⵉⵥⵍⵉⵏ ⴷ ⵓⵊⵎⴰⴽ ⴷ ⵜⵎⴷⵢⴰⵣⵉⵏ ⴷ ⵜⵓⵍⵍⵉⵙⵉⵏ ⵍⵍⵉ ⵜⵜⴰⵍⵙⵏ ⵉⵎⵇⵔⴰⵏⵏ ⵉ ⵢⵉⵎⵥⵢⴰⵏⵏ ⵖ ⴽⵔⴰⵢⴳⴰⵜ ⵉⴹ, ⴰⵢⵜ ⴱⴰⵀⴰ ⵏ ⵓⴷⵔⴰⵔ ⵜⵜⴰⵡⵙⵙⴰⵏ ⵙ ⵉⵎⴷⵢⴰⵣⵏ ⵏⵏⵙ ⴷ ⵓⵔⴰⵔⵏ ⵍⵍⵉ ⵉⵜⵜⵎⵓⵏⴰⵏ ⴷ ⵜⵡⵓⵔⵉ ⵏⵏⵙⵏ ⵖ ⵜⵢⵔⵣⴰ ⵏⵖ ⵉⵖ ⴰⵔ ⵎⵎⴳⵔⵏ …, ⵓⵔⴰⵔⵏ ⵉⵙ ⴰⴽⴽⵯ ⴳⵉⵙⵏ ⵉⵏⴳⴹ ⵓⴼⴳⴰⵏ ⵖ ⵜⴰⵙⴳⴰ ⴰⴷ ⴰⵛⴽⵓ ⵖⵉⵏⵏ ⴰⵖ ⴰⵔ ⵉⵙⵙⴰ ⵉⵎⴰⵏ ⵏⵏⵙ ⵢⴰⵍⵍ ⴳⵉⵙ ⵜⵓⴷⵔⵜ ⵏⵏⵙ, ⵉⴳ ⵓⵔⴰⵔ ⵢⴰⵜ ⵖ ⵜⵎⵢⵓⵔⵉⵏ ⵍⵍⵉ ⴷ ⵉⴼⵍ ⴰⴼⴳⴰⵏ ⴰⵇⴱⵓⵔ ⵉ ⵜⴰⵔⵡⴰ ⵏⵏⵙ.

ⵜⴰⵎⴷⵢⴰⵣⵜ ⵜⴰⵎⵉⵡⴰⵏⵜ
ⵜⴰⵎⴷⵢⴰⵣⵜ ⴷⴰⵔ ⵉⵎⴰⵣⵉⵖⵏ ⵣⵉⴽⴽ ⵜⴳⴰ ⵢⴰⵏ ⵓⵙⴽⴽⵉⵏ ⴰⵡⴰⵙⵙⴰⵏ ⴷⴰ ⵉⵎⵓⵏⵏ ⴷ ⵜⵡⵓⵔⵉⵡⵉⵏ, ⵜⵉⵎⵢⵓⵔⵉⵏ, ⵉⵎⵏⵖⴰⵏ… ⵜⴳ ⵢⴰⵜ ⵜⵎⴷⵢⴰⵣⵜ ⵢⵓⵙⵉⵏ ⵜⵉⴼⵔⴰⵙ ⵏ ⵉⵙⵏⵜⴰⵍ ⵏ ⵡⴰⵎⵓⵏ ⴰⵎⴰⵣⵉⵖ ⴰⵣⴰⵢⴽⵓ. ⴳ ⴰⵢⵜ ⴱⴰⵀⴰ ⵓⴷⵔⴰⵔ, ⵜⴰⵡⵜⵎⵜ ⴰⴷ ⵉⵟⵟⴰⴼⵏ, ⵜⵎⵎⵏⵖ ⴼ ⵡⴰⵔⴰⵢ ⵏ ⵜⴷⵍⵙⴰ ⴷ ⵜⵎⴷⵢⴰⵣⵜ ⵜⴰⵎⵉⵡⴰⵏⵜ ⵙ ⵓⵎⴰⵜⴰ ⵓⴳⴳⴰⵔ ⵏ ⵓⵔⴳⴰⵣ. ⴳ ⵜⵓⴳⵜⵜ ⵏⵏⵙ, ⵜⴰⵎⴷⵢⴰⵣⵜ ⵜⴰⵎⵉⵡⴰⵏⵜ ⵜⴳⴰ ⵜⵓⵏⵣⵉⵍⵜ, ⵜⴳ ⵜⴰⵍⵍⵉ ⴷ ⵉⴽⴽⴰⵏ ⵓⵍ. ⵎⴰⵛ, ⵡⴰⵍⵍⵉ ⵓⵔ ⵉⵙⵙⵉⵏⵏ ⵜⴰⵎⴷⵢⴰⵣⵜ ⵜⴰⵎⴰⵣⵉⵖⵜ ⵔⴰⴷ ⵉⵖⴰⵍ ⵉⵙ ⵜⵜ ⵉⴼⴼⵖأوبلا ابراهيم، (2008) المرأة الأمازيغية والندية في فنون أسايس (الأطلس الصغير نموذجا)  أعمال الندوة الوطنية التي نظمت يومي 26-27 يوليوز 2005، منشورات المعهد الملكي للثقافة الأمازيغية. .

ⵓⵔⴰⵔ ⴷ ⵜⵣⵔⵔⴰⵔⵜ
ⵓⵔⴰⵔ ⴳ ⴰⵢⵜ ⴱⴰⵀⴰ ⵏ ⴷⵔⴰⵔ ⵓⵔⴰⵔⵏ ⴳⴰⵏⵜ ⵜⵏ ⵜⵉⵡⴰⵏ ⵙ ⴰⵔ ⵜⵜⵉⵔⵉⵔⵏⵜ ⵜⵎⵖⴰⵔⵉⵏ ⴳ ⵓⵃⵡⴰⵛ ⵙ ⵡⴰⵏⴰⵡⵏ ⵏⵏⵙ. ⴳ ⵜⵓⴳⵜⵜ ⵏⵏⵙⵏ ⴰⵔ ⵜⵜⴳⴳⴰⵏ ⵙⵏⴰⵜ ⵏ ⵜⵉⵡⴰⵏ, ⴽⵓ ⴰⴷⵔⴰⵙ ⵏ ⵓⵃⵡⴰⵛ ⴰⵔ ⵉⵜⵜⵉⵏⵉ ⵢⴰⵜ ⵜⵉⵡⵏⵜ, ⵉⵏⵏⴰ ⴷ ⵓⴷⵔⴰⵙ ⴰⵏⵏ ⵢⴰⴹⵏ ⵢⴰⵜ. ⴰⵥⴰⵕ ⵏ ⵜⴳⵓⵔⵉ “ⵓⵔⴰⵔ” ⵉⵣⴷⵉ ⴷ ⵓⵎⵢⴰⴳ “ⵔⴰⵔ”, ⵢⴰⵜ ⵙⴳ ⵜⴼⵔⴰⵙ ⵙ ⵜⴻⵜⵜⵡⴰⵙⵙⵏ ⵜⴷⵢⴰⵣⵜ ⵜⴰⵎⴰⵣⵉⵖⵜ ⴷ ⴰⵎⵙⴰⵡⴰⵍ ⴷ ⵓⵎⵔⴰⵔⴰ ⴳⵔ ⵜⵎⴰⵔⵉⵔⵉⵏ ⴷ ⵉⵎⴰⵔⵉⵔⵏ. ⵎⴽ ⵍⵍⵉ ⵉⵎⵍ ⵜⴰⴳⵓⵔⵉ ⴰⴷ, ⴰⴷ ⴷ ⵜⴽⴽ ⴰⵎⵢⴰⴳ “ⵉⵔⵉⵔ”, “ⴰⵔ ⵜⵜⵉⵔⵉⵔ”, ⴰⵢⴰⴷ ⵉⵙⴽⴰ ⴼ ⵎⵏⵏⴰⵡ ⵡⴰⵏⵥⴰⵜⵏ, ⵢⴰⵏ ⵙⵉⴳⵙⵏ ⴰⵙⴹⵓⵏ ⵏ ⵜⵎⴷⵢⴰⵣⵜ ⵜⴰⵎⴰⵣⵉⴹⵜ ⴷ ⵢⵉⵔⵉⵔ. ⴰⴼⵍⵍⴰ ⵏ ⵡⴰⵡⴰⵍ ⵜⴰⴳⵓⵔⵉ ⵏ “ⵓⵔⴰⵔ” ⵜⵙⵎⵓⵏ ⴰⴽⴽⵯ ⵉⵥⵓⵕⴰⵏ ⴰⴷ ⵏⴱⴷⵔ. ⵍⵍⴰⵏⵜ ⴽⵔⴰ ⵏ ⵜⴼⵔⴰⵙ ⵉⵙⵎⵎⵥⵍⴰⵢⵏ ⴰⵏⴰⵡ ⵏ ⵡⵓⵔⴰⵔⵏ ⴼ ⵡⴰⵏⴰⵡⵏ ⵢⴰⴹⵏⵉⵏ ⵏ ⵜⵎⴷⵢⴰⵣⵜ (ⴰⵔⵣⵣⵓ ⵏ ⵓⵎⴰⵙⵟⵔ ⴼ ⵓⵙⵏⵟⵍ, ⵜⴰⵏⴳⴳⵉⴼⵜ ⵏ ⵉⴱⵓⴷⵔⴰⵔⵏ ⵜⴰⵎⵢⴰⴷⴰⵙⵜ ⵜⴰⵎⴰⵜⴰⵢⵜ ⵏ ⵜⵍⴹⵉⵡⵉⵏ ⴷ ⵜⵔⵉⵔⴰ, ⵎⴰⵙⵙ ⵟⵟⴰⵢⵉⴱ ⵍⴼⴰⵇⵇⵉⵔ)ⴰⵔⵣⵣⵓ ⵏ ⵓⵎⴰⵙⵟⵕ ⵅⴼ ⵓⵙⵏⵟⵍ, ⵜⴰⵏⴳⴳⵉⴼⵜ ⵏ ⵜⴱëⴰⵢⵢⵉⵎⵉⵏ ⵜⴰⵎⵢⴰⴷⴰⵙⵜ ⵜⴰⵎⴰⵜⴰⵢⵜ ⵏ ⵜⵍⴹⵉⵡⵉⵏ ⴷ ⵜⵔⵉⵔⴰ, ⵎⴰⵙⵙ ⵟⵟⴰⵢⵉⴱ ⵍⴼⴰⵇⵉⵔ.

ⴰⵏⴰⵡⵏ ⵏ ⵓⵔⴰⵔⵏ

ⵓⵔⴰⵔⵏ ⵏ ⵓⵊⵎⴰⴽ
ⴰⵊⵎⴰⴽ ⵉⴳⴰ ⵢⴰⵏ ⵡⴰⵏⴰⵡ ⵏ ⵓⵔⴰⵔⵏ ⵍⵍⵉ ⵙⴽⴰⵔⵏ ⵉⵔⴳⴰⵣⵏ ⵖ ⵉⵎⵓⵙⵙⵓⵜⵏ ⵏ ⵜⵓⵎⵔⵜ ⵣⵓⵏ ⴷ ⵜⴰⵎⵖⵔⴰ ⵏⵖ ⴽⵔⴰ ⵏ ⵜⴼⵓⴳⵍⴰ ⵢⴰⴹⵏ, ⵖⵉⵏⵏ ⴰⵖ ⴰⵔ ⵜⵜⵎⵓⵏⴰⵏ ⴳⵏ ⵢⴰⵏ ⵏ ⵜⵉⵡⴰⵏ ⴽⵔⴰ ⴳⵉⵙⵏ ⴰⵔ ⵉⵜⵜⴰⵙⵉ ⵜⴰⵍⵍⵓⵏⵜ ⴽⵔⴰ ⴳⵉⵙⵏ ⵓⵀⵓ ⵉⵣⴹⴰⵕ ⴰⴷ ⵉⴽⴽⴰⵜ ⵔⵔⵛⵛ , ⵢⵉⵍⵉ ⵢⴰⵏ ⴰⵔ ⴰⵙⵏ ⵉⵎⵎⴰⵍ ⵓⵔⴰⵔ ⵍⵍⵉ ⵔⴰⴷ ⵜⵜⵉⵏⵉⵏ ⴷ ⵜⵖⴰⵔⴰⵙⵜ ⵏ ⵓⵏⵏⵓⵛⵛⴳ ⵍⵍⵉ ⵔⴰⴷ ⵙⴽⵔⵏ ⴰⵔ ⴰⵙ ⵜⵜⵉⵏⵉⵏ ⵙ ⵡⴰⵙⵙⴰⵖ ⴰⵙⵍⵡⴰⵢ ⵏ ⵓⵊⵎⴰⴽ, ⵍⵍⴰⵏ ⵜⵓⴳⵜ ⵏ ⵓⵔⴰⵔⵏ ⵍⵍⵉ ⵙ ⴰⵔ ⵜⵜⵊⵎⴰⴽⵏ ⵖ ⵓⴳⵯⵏⵙ ⵏ ⵓⵎⵏⵣⵓ ⴰⴷ ⵣⵓⵏ ⴷ:

ⴰⵎⵙⴰⵡⴰⵍ ⴰⴷ ⵏ ⵓⵊⵎⴰⴽ ⵉⵍⵍⴰⵏ ⴳⵔ ⵙⵉⵏ; ⵡⴰⵍⵍⵉ ⵉⵣⵡⴰⵔⵏ ⵉⴳⴰ ⵙ ⵢⵉⵙⵎ ⵃⵎⴰⴷ ⵃⵏⵜⴰⵊⴰ ⴷ ⵡⵉⵙⵙ ⵙⵉⵏ ⵉⴳⴰ ⵃⵎⴰⴷ ⴰⵖⵉⴷⴷⴰ ⵍⵍⵉ ⴼ ⴰⵔ ⵙⴰⵡⵍⵏ ⴼ ⵓⴳⴳⵔⵏ.

ⵃⵏⵜⵊⵊⴰ :

 ⵍⵍⴰⵏ ⵉⵔⴳⴰⵣⵏ ⵖ ⵖⵉⴷ ⵍⵍⵉ ⵜⵜⴰⵏⵏⴰⵢⵜ
 ⵍⵍⴰⵏ ⵉⵔⴳⴰⵣⵏ ⵖ ⵉⴳⴳⵉ ⵏ ⵡⴰⴽⴰⵍ ⵏⵏⴽ
 ⵡⵉⵍⵍⵉ ⴷ ⵢⵉⵡⵉⵏ ⴰⴳⴳⵯⵔⵏ ⴰⵔ ⵜⴰⵎⴰ ⵏⵏⴽ
 ⵉⵙ ⴰ ⴽⴰ ⵜⵜⴰⵏⵏⴰⵢⵏ ⵕⴱⴱⵉ ⵖ ⵍⵎⵙⵍⵜ ⵏⵏⴽ
 ⵡⴰⵍⴰⵢⵏⵏⵉ ⵢⵓⵜ ⴽ ⵕⴱⴱⵉ ⵙ ⵉⵏⴰⴼⴰⵍⵏ
 ⵜⵉⵍⵉ ⵜⵖⵓⵢⵢⵉⵜ ⵖ ⵎⴷⴷⵏ ⵜⵏⵙ ⵜⵉⴼⴰⵡⵜ
 ⵉⵍⵉⵃ ⴰⴽ ⵙⵓⵍ ⵍⴱⴰⴱ ⵍⵍⵉ ⴽⵯⵏ ⵉⵟⵟⴰⵢⵏ
 ⵉⵍⵉⵏ ⴰⴽⴽⵯ ⵖⵉⵏⵏ ⵉⵚⵕⴰⴹ ⵉⵎⵉ ⵏ ⵜⵉⵡⵓⵜⵛ
 ⵉⵏⵏⴰ ⴷ ⵓⵎⵖⴰⵔ ⵉ ⵓⵖⵉⴷⴷⴰ ⵙⵉⵏ ⵙ ⵍⵅⵏⵛⵜ

ⴰⵖⵉⴷⴷⴰ :

 ⵙⵙⵓⵇ ⴰⵖ ⵜ ⵉⴷ ⵏⵙⵙⴰⵖ ⵉⵖ ⴰⵖ ⵉⴽⵎⵎⵍ
 ⵓⵔ ⴰⴽⴽⵯ ⵏⵥⴹⴰⵕ ⵉ ⵙⵙⵔⴱⵉⵙ ⵏ ⵜⵓⴽⴽⵉⵎⵜ
 ⴰⵎⵎⴰ ⴽⵉⵢⵢ ⵎⵇⵇⴰⵔ ⵔⴰⴷ ⴷ ⵕⵥⵉⵏ ⵉⵏⵅⴰⵔ ⵏⵏⴽ
 ⵓⵔ ⴰⴽ ⵉⵜⵜⵀⵓⵍ ⵓⵎⵓⴷ ⵓⵔ ⴰ ⵜⵜⵓⵔⵔⵓⵢⵜ
 ⵉ ⵔⴰⴷ ⵜⵏ ⵜⴹⵉⵜ ⴰⵛⴽⵓ ⵖⵡⴰⵏⵏ ⴰ ⵜⵎⵢⴰⵔⵜ
 ⵍⴰⴱⵓⴷⴷ ⴰⴷ ⴰⴽ ⴷ ⵉⵎⵉⴽ ⵖ ⵍⵅⵏⵛⵜ

ⵃⵏⵜⵊⵊⴰ :

 ⵉ ⵕⴱⴱⵉ ⵉⵙ ⴰⴽ ⵉⴼⴼⵖ ⵍⵀⵎⵎ ⵉⵅⵙⴰⵏ ⵏⵏⴽ
 ⴰⵍⵍⵉⵖ ⴰⵖ ⵜⵏⵏⵉⵜ ⴰⴳⴳⵯⵔⵏ ⵏⵏⴽ ⴼⵍⵖ ⴰⴽ ⵜ
 ⴰ ⵡⴰⵏⵏⴰ ⵓⵔ ⵉⵅⴰⵍⵉⴹⵏ ⵜⵉⵏⵉⵜ ⴰⵙ ⵜ
 ⴰⵎⵎⴰ ⵏⵉⴽⴽ ⵀⴰ ⵏⵏ ⵍⴱⵍⴰⴷ ⴰⵖ ⴰ ⵜⵜⵙⵡⴰⵇⵇⵖ
 ⵀⴰ ⵏⵏ ⵏⵍⴽⵎ ⴽ ⴱⴷⴷⴰ ⵙ ⵓⵖⴰⵔⴰⵙ ⵜⵉⵡⵉⵜ ⵜⵏ
 ⵉⵖ ⴰⵡⴰ ⵜⵔⵉⵜ ⴰⵎⵓⴷ ⵓⴽⴰⵏ ⵜⵉⵏⵉⵜ ⵜⵏ
 ⴰⴷ ⴷⴰⵖ ⵏⵙⴽⵔ ⵙ ⵍⵃⵙⴰⴱ ⵏⵏⵓⵏ ⵖ ⵍⵅⵏⵛⵜ
 ⴰⵎⵎⴰ ⵜⵉⵏ ⵍⵄⵉⴷ ⵏ ⵕⵎⴹⴰⵏ ⵓⵔ ⴽ ⵓⵙⵉⵏⵜ

ⴰⵖⵉⴷⴷⴰ :

 ⵉ ⵕⴱⴱⵉ ⵉⵖ ⵖⵉⵏⵏⴰ ⴰⵎⵓⴷ ⵉⵏⵓ ⴼⵍ ⵉⵢⵉ ⵜⵏ
 ⵙⵙⵏⵖ ⵉⵙ ⴷⴰⵔⵓⵏ ⵜⵎⴹⴰⵕⴰ ⵜⵎⴰⵅⵉⵔⵜ
 ⵜⵍⵍⵉⵜ ⵖ ⵍⴱⴰⵕⴰⵊ ⵓⵔ ⴰ ⵜⵜⴽⵢⵢⴰⵍⵜ
 ⵀⴰ ⵏⵏ ⴰⵔⴳⴰⵣ ⵍⴽⴷⵓⴱ ⵓⵔ ⴰ ⵜⵏ ⵉⵜⵜⵉⵏⵉⵢ 
 ⵜⵉⴽⵉⵡⵜ ⴰⴷ ⴰⴽ ⴷ ⵉⴹⵉ ⵡⴰⴽⴰⵍ ⵏⵏⴽ 
 ⴰ ⵃⵃⵍⴱⴰⵜ ⵙ ⵓⵖⵓ ⵍⵍⵉ ⴳⵉⵙ ⵉⵖ ⵓⵔⵓⵏⵜ

ⵖⵉⴷ ⵢⴰⵏ ⵡⴰⵏⴰⵡ ⵢⴰⴹⵏ ⵏ ⵓⵎⵙⴰⵡⴰⵍ ⵏ ⵓⵔⴰⵔ ⴳⵔ ⵙⵉⵏ ⵉⵎⵖⴰⵔⵏ ⵎⵇⵓⵔⵏⵉⵏ ⵖ ⴰⵢⵜ ⴱⴰⵀⴰ ⵏ ⵓⴷⵔⴰⵔ ⵏ ⵓⵊⵎⴰⴽ, ⵎⴰⵙⵙ ⵃⵎⴰⴷ ⴰⵖⵉⴷⴷⴰ ⴷ ⵎⴰⵙⵙ ⵃⵎⴰⴷ ⵔⵔⵉⵃ, ⵙⴰⵡⵍⵏ ⵖⵉⴷ ⴼ ⵜⵏⵣⵔⵓⴼⵜ :

ⴰⵖⵉⴷⴷⴰ :

 ⵏⵏⵉⵃ ⴰⴽ ⵏⵉⵜ ⵓⵔ ⵏⴳⴰ ⵢⴰⵜ ⵖ ⵉⴼⴰⵙⵙⵏ
 ⵖⴰⵔ ⵉⵀⵔⴰⵢ ⵏ ⵓⵣⴰⵖⴰⵔ ⴰⴷ ⴰⵃ ⵔⵡⴰⵙⵏ
 ⵡⴰⵏⵏⴰ ⵏⵖⵯⵉ ⵖ ⵜⴰⴹⵓⴹⵜ ⴰⵔ ⵉⵜⵜⴰⴷⴼ
 ⴰⵎⵎⴰ ⴷⴰⵔ ⵍⴱⴰⵕⵓⴹ ⵓⵔ ⴰⴽ ⵜ ⵍⴽⵉⵎⵏ
 ⵜⵉⵔⵉⵜ ⴳⵉⵙ ⴰⴷ ⴰⵃ ⵏⵖⵉⵏ ⵉⵕⵓⵎⵉⵢⵏ

ⵔⵔⵉⵃ :

 ⵉⵖ ⴰⵡⴰ ⵜⵔⵉⵜ ⵍⵇⵇⵍⴷⴰ ⵖ ⵉⵛⵍⵃⵉⵢⵏ
 ⵏⵜⵜⴰⵜ ⴰⵙ ⴷ ⵉⴽⵕⵎ ⵕⴱⴱⵉ ⵜⵓⵙⵓⵜ ⵏⵏⵃ
 ⴰⴷ ⴷ ⵕⵥⵎⵏ ⵉ ⵍⴼⵔⵉⵣⵉ ⴼ ⵉⵖⴰⵔⵉⵡⵏ
 ⵉⵖ ⵉⵍⵍⴰ ⵣⵣⵃⴰⵎ ⵏ ⵜⵎⵖⴰⵔⵉⵏ ⵡⵓⵍⵓⵏ ⵜ
 ⵜⵉⵖⴰⵡⵙⵉⵡⵉⵏ ⵢⴰⴹⵏ ⵙⴰⵎⵃ ⴰⵜ ⴰⵙⵏ

ⴰⵖⵉⴷⴷⴰ :

 ⵓⴽⴽⵍⵃ ⵕⴱⴱⵉ ⴼ ⵍⵊⴰⵣⴰⵢⵔ ⵜⵀⵓⵍ ⴰⵏⵃ
 ⵖⵉⵍⵍⵉ ⴷ ⵢⴰⴷ ⵏⵃⵉⵣ ⵉⵍⵉⵃ ⴼⵍⵍⴰⵙⵏ
 ⵓⴽⴰⵏ ⴰⵔ ⴳⵉⵙⵏ ⵜⵜⵔⵊⵓⵏ ⴰⴷ ⵜⵏ ⵜⴰⵡⵢ
 ⵣⵓⴷ ⴰⵡⴹⵉⴹ ⴰ ⵃⵎⴰⴷ ⵓⵔ ⴰ ⵜⵜⴽⵎⵎⴰⵍⵏ
 ⵢⴰⴽ ⵓⵔ ⵖⵉⴷ ⵉⵍⵍ ⵎⴰⴷ ⴰⵃ ⴰⵙⵏ ⵉⵎⵎⴰⵍⵏ
 ⵓⵍⵍⴰⵀ ⴰⵔ ⴷ ⵏⵡⵡⴰⵏ ⵖⵉⴷ ⵍⵍⵉ ⵖ ⵙⴰⵡⴰⵍⵖ
 ⵖⴰⵔ ⴰⴷ ⴰⵖ ⵉⵇⵇⵉⵍ ⵕⴱⴱⵉ ⵏⵉⴽⴽⵉ ⴷⵉⴷⴽ

ⵔⵔⵉⵃ :

 ⴰⴽⴽ ⵓⵔ ⵉⵀⵓⵍ ⵍⵊⴰⵣⴰⵢⵔ ⵙ ⵜⴰⵇⵇⵓⵔⵜ
 ⵉⵙⵔⵙ ⵏⵏ ⵓⴳⵍⵍⵉⴷ ⵍⵃⵔⴽⴰⵜ ⵏⵏⵙ
 ⵉⴹⵡⵡⵕ ⴷ ⴽⵓⵍⵍⵓ ⵜⵉⴹⴰⴼ ⵉ ⴽⵔⴰ ⵟⵟⴰⴼⵏ
 ⵢⵉⵍⵉ ⵕⵕⵚⴰⵚ ⵉⵙ ⵢⵓⴳⵔ ⵜⴰⵍⴽⵓⵎⵉⵔⵜ
 ⴰⵔ ⴰⴽⴽⵯ ⴰⴳⴳⴰⵏ ⴰⵖⵔⴰⴱ ⵉⵎⵉⵍ ⵜⴰⵙⴰ ⵏⵏⵙ
 ⴰⴽⴰⵍ ⵏⵏⵖ ⵏⵖⵯⵉ ⵜⵏ
 ⴳ ⵏⵏ ⵉⵡⵓⵜⵜⴰ ⵏⵏⵙ ⵏⵙⵔⵙ ⵏⵏ ⴳⵉⵙ ⵍⵇⵇⵢⵓⴷ ⵓⵍⴰ ⵉⵏⵎⵖⴰⵔⵏ
 ⵢⵉⵍⵉ ⵍⵊⵉⵛ ⵉⴼⵔⴳ ⵏⵏ ⵉⵏⴰⴼⴰⵍⵏ
 ⵉⵡⵓⵍⵓ ⵏⵏ ⵥⴰⵢⵢⴰⵏ ⴰⴳⵯⵏⵙ ⵏ ⵜⴼⵕⵕⴰⵏⵜ
 ⴰⵢⵜ ⴷⴰⵔⵏⵃ ⴰⴷ ⵏⵖⵉⵏ ⴰⵍⴽⵓⵎⵉⵔⵏ
 ⴰⴷ ⴼⵓⴽⴽⵓⵏ ⵎⵓⵀⵔⵔⴰⴳ ⵉⵖ ⵏⵏ ⴽⴰ ⵎⵓⵏⵏ

ⵜⴰⵏⴳⴳⵉⴼⵜ ⵏ ⵜⵎⵖⵔⴰ
ⵜⴰⵏⴳⴳⵉⴼⵜ ⵜⴳⴰ ⵢⴰⵜ ⵜⵡⵉⵍⴰ ⵜⴰⴷⵍⵙⴰⵏⵜ ⵉⵍⴰⵏ ⵜⵉⵎⵥⵍⴰⵢ ⵏⵏⵙ ⵜⵜ ⵉⵙⵎⵎⵥⵍⵉⵏ ⴼ ⵡⴰⵏⴰⵡⵏ ⵢⴰⴹⵏⵉⵏ ⵏ ⵜⵡⵉⵍⴰⵡⵉⵏ ⵜⵉⴷⵍⵙⴰⵏⵉⵏ, ⴰⵏⴰⵡ ⴰⴷ ⵡⴰⵢⵏⴰ ⵜ ⴼ ⵡⴰⵏⴰⵡⵏ ⵢⴰⴹⵏⵉⵏ ⵏ ⵜⵍⵖⵉⵡⵉⵏ, ⴰⵛⴽⵓ ⵏⵣⵎⵔ ⴰⴷ ⵏⴻⵏⵏⴰ ⵜⴰⵏⴳⴳⵉⴼⵜ ⵜⴳⴰ ⵙⴳ ⵜⵍⵖⵉⵡⵉⵏ ⵜⵉⴼⵓⵥⴰⵕⵉⵏ ⵉⵣⴷⵉⵏ ⴷ ⵢⴰⵜ ⵜⵎⴰⵛⴽⵓⵜ ⵏ ⵜⴷⵎⵎⴰⵡⵜ ⵜⵜ ⵏⵏ ⵉⴽⴽⴰⵏ ⴹⵕ ⵉⵎⴰⵣⵉⴹⵏ ⵙⴳ ⵣⵉⴽ, ⵎⴰⵛⴰ ⵙⵓⵍⵏ ⵉⴳⵓⵍⴰⵣ ⵏⵏⵙ ⴰⵔ ⴰⵙⵙⴰ , ⴰⵏⴰⵡ ⴰⴷ ⵏ ⵓⵔⴰⵔ ⵉⴳⴰⵏ ⴰⵎⵏⵙⴰⵢ ⴽⵉⴳⴰⵏ ⵉⵣⴷⵉⵏ ⴷ ⵜⵍⵖⴰ ⴰⵔ ⵉⵜⵜⴰⵡⵉ ⴳⴰⵙ ⴼ ⵜⵏⴰⵖⴰ ⴷ ⵓⴳⵕⴹ ⵓⵔ ⴰⵔ ⵉⵜⵜⵎⵓⵏ ⴷ ⵉⵎⴰⵙⵙⵏ ⵏ ⵓⵥⴰⵡⴰⵏ ⴷ ⵓⵕⴽⴰⴹ ⵉⴳ ⴰⵡⵣⴹⵉ ⴰⴷ ⴷⵉⴷⵙ ⵉⵎⵓⵏ.

ⵢⵉⵡⵉ ⴷ ⵓⴷⵍⵉⵙ ⵏ “ⵜⵉⵎⵙⵜⵉⵢⵉⵏ ⵏ ⵜⵎⴷⵢⴰⵣⵜ ⵜⴰⵎⴰⵣⵉⵖⵜ” (ⴰⵣⴷⵓⵓⴷ, 2011 : 217)(azduud, 2011 : 217) ⵢⴰⵏ ⵓⵙⵏⵎⵍ ⵉⵙ ⵜⴳⴰ ⵜⵙⵓⵖⴰⵏⵜ :

«ⵉⵡⴰⵍⵉⵡⵏ ⵏ ⵓⵎⴰⵔⴳ ⵍⵍⵉ ⵜⵜⵉⵏⵉⵏⵜ ⵜⵎⴹⴰⵔⵉⵏ ⴹ ⵜⵎⴹⵕⴰ ⵣⴹ ⵓⴼⵔⴰⵏ ⴰⵔ ⵜⴰⵏⴳⴳⵉⴼⵜ, ⵜⴳⴰ ⵉⵡⴰⵍⵉⵡⵏ ⵉⵇⴱⵓⵔⵏ ⵓⵔ ⵉⵟⵟⴰⴼⵏ ⴱⴰⴱ ⵏⵏⵙⵏ. ⴰⵔ ⵜⵏ ⵜⴻⵜⵜⴰⵎⵥ ⵜⴰⵙⵓⵜ ⴼ ⵜⴰⵢⵢⴰⴹ, ⵜⵍⵍⴰ ⴳⵉⵙⵏⵜ ⵜⵓⵍⵖⴰ ⵏ ⵜⵙⵍⵉⵜ ⴷ ⵓⵙⵍⵉ ⴷ ⵎⴰ ⴰⴷ ⴰⵙⵏ ⵔⴰⵏ ⴰⵢⵜ ⴷⴰⵔⵙⵏ, ⵉⵍⵍⴰ ⵜⵜ ⵉⵖ ⵜⴳⴰ ⴰⵏⵄⵉⴱⴰⵕ ⵖ ⴳⵔ ⴰⵢⵜ ⴷⴰⵔⵙ ⵏ ⵓⵙⵍⵉ ⴷ ⵡⵉⵏ ⵜⵙⵍⵉⵜ ⵉⵖ ⵜⵍⵍⴰ ⵜⵏⴳⴳⵉⴼⵜ ⴰⵔ ⵉⵜⵜⵎⴰⵖ ⴽⵔⴰⵢⴳⴰⵜ ⵢⴰⵏ ⴰⴷ ⵉⵎⵍ ⵎⴰ ⴰⴷ ⵉⴼⵓⵍⴽⵉⵏ ⵖ ⴷⴰⵔ ⵓⵙⵍⵉ ⴷ ⵜⵙⵍⵉⵜ. ⴰⵔ ⵜⴻⵜⵜⵢⴰⵡⵏⵏⴰ ⵜⵙⵓⵖⴰⵏⵜ ⵙ ⵍⵍⵖⴰ ⴷ ⵍⴰⵔⵢⴰⵃ ⵙⵎⵓⵔⴳⵏⵉⵏ ⵙⵙⵏⴷⴰⵎⵏⵉⵏ, ⵜⵉⵍⵉ ⴼ ⵉⵙⴰⴼⴼⵏ ⵙⵔⵙ ⵉⵥⵍⵉⵏ, ⵉⵍⵉⵏⵜ ⴳⵉⵙ ⵜⵡⵍⴰⴼⵉⵏ ⴼⵓⵍⴽⵉⵏⵉⵏ ⴼ ⵜⵓⴷⵔⵜ ⵏ ⴰⵢⵜ ⵜⵎⴰⵣⵉⵔⵜ ⴷ ⵜⵎⵢⵓⵔⵉⵏ ⵏⵏⵙⵏ ⵓⵍⴰ ⵜⵉⵡⵓⵔⵉⵡⵉⵏ ⵍⵍⵉ ⵙⴽⴰⵔⵏ. ⵉⵡⴰⵍⵉⵡⵏ ⵏ ⵜⵙⵓⵖⴰⵏⵜ ⴷ ⵍⴰⵔⵢⴰⵃ ⵏⵏⵙ ⵏⴰⵃⵢⴰⵜⵏ ⵜⴰⵎⴰⵣⵉⵔⵜ ⵙ ⵜⴰⵢⵢⴰⴹ…». "asuɣl n mass tayib afaqir.

ⴰⵙⵏⵎⵍ ⴰⴷ ⵉⵙⵎⵍ ⴷ ⵜⴰⵏⴳⴳⵉⴼⵜ ⵉⵙ ⵜⴳⴰ ⵉⵡⴰⵍⵉⵡⵏ ⵏ ⵓⵎⴰⵔⴳ, ⵓⵢⴰⴷ ⵉⵙⵙⴽⵎⵔ ⴼⵍⵍⴰⵖ ⴰⴷ ⵏⴱⴷⴷ ⴼ ⵡⴰⵡⴰⵍ ⴰⴷ, ⵏⵙⵙⵓⵎⵏ ⴷ ⵉⵙ ⵓⵔ ⵉⴳⵉ ⴰⵎⴷⴷⴰⴷ. ⴰⵛⴽⵓ, ⴳ ⵓⵎⵣⵡⴰⵔⵓ, ⵉⵇⵇⴰⵏ ⴷ ⴰⴷ ⵏⵙⵙⵏ ⵉⵙ ⴷ ⵜⵉⴱⵓⴷⵔⴰⵔⵉⵏ ⵓⵔ ⴰⵔ ⵜⵜⵉⵏⵉⵏⵜ ⵉ ⵜⵏⴳⴳⵉⴼⵜ ⴰⵎⴰⵔⴳ, ⴰⵢⵍⵍⵉ ⵓⵔ ⵉⵍⵍⵉⵏ ⴷ ⴰⵢⵍⵍⵉ ⵓⵔ ⵜⵜⵉⵏⵉⵏⵜ ⴰⴽⴽⵯدغيرني أحمد 1992: (تانكيفت) ضمن كتاب تاسكلا تمازيغت : مدخل إلى الأدب الأمازيغي ، أعمال الملتقى الأول للأدب الأمازيغي المنظم يومي 17 و 18 ماي 1991 بالدار البيضاء ، منشورات الجمعية المغربية للبحث والتبادل الثقافي ، مطبعة المعارف الجديدة ، الرباط.

ⵓⵔⴰⵔ ⵏ ⵜⵏⴳⴳⵉⴼⵜ

 ⴰⴽⵉⴷ ⵏⵣⵡⵓⵔ ⴰ ⵉⵙⵎ ⵏ ⵔⴱⴱⵉ ⵉⵢⴷⴰⴱⵢⵙⵎⵉ ⵍⴰⵀ ⵓⵔⴰⵃⵎⴰⵏ ⴰⵍⵃⴰⵎⴷⵓ ⵍⵉⵍⴰⵀⴰⵢⵍⵍⵉ ⴰⵢⵍⵍⵉ ⴰⴷⴰⴽ ⵓⵔ ⵜⴰⵍⴰⵜⵉ

 ⴰⵄⵢⴰⵍ ⵜⵕⴹⵉⵜ ⴰⴽⵎ ⵢⵉⵡⵉⵏ
 ⵉⵢⵙⵎⵃⴰⵎ ⴱⴰⴱⴰⵎ ⵓⵍⴰ ⵉⵢⵎⴰⵎ
 ⵓⵍⴰ ⵙⵓⵍ ⵍⵓⵀⴰⵍⵜ ⵏ ⴰⵢⵜ ⵎⴰⵎ
 ⴰⵍⴰⵀ ⵓⴽⴱⴰⵔ ⴰⴱⴰⴱⴰ ⵃⵏⵏⴰ
 ⵉⵢⵙ ⵏⴳⴰ ⵉⵢⵙⵎⴳ ⴰⵢⵍⵉⵖ ⴰ ⵏⵣⴰⵖ
 ⵉⵢⵙ ⵏⴳⴰ ⵉⵢⵙⵎⴳ ⵏⵃ ⵜⵉⵢⵡⵉⵡⵉⵏ
 ⵉⵢⵏⴰ ⵢⴰⵎ ⴱⴰⴱⴰⵎ ⴰⵜⴰⵄⵢⴰⵍⵜ
 ⵜⵉⵢⵙⵓⵔⴰ ⵉⵏⵓ ⴰⵢⵍⵍⵉ ⵃ ⵓⴼⵓⵙ ⵏⵏⵎ
 ⵜⵉⵢⵙⵓⵔⴰ ⵏ ⴱⴰⴱⴰ ⵓⵔ ⵜⵏⵜ ⵣⵔⵉⵃ
 ⴰⵢⵍⵍⵉ ⴳⴷ ⴰⴹⴰⵔ ⵏⵎ ⴰⴼⴰⵙⵉ
 ⴰ ⵜⴼⵉⵖⵜ ⴰⴷⴰⵎ ⵉⵄⵕⴹ ⵍⵅⵉⵔ
 ⵙⴰⵎⵃⴰⵜ ⴰⵙⵙ ⴰⵢⵢⴷ ⵄⵎⵜⵉⵙ
 ⵓⵍⴰ ⵍⵓⵀⵍⴰⵜ ⵏ ⴰⵢⵜ ⵎⴰⵙ

ⴰⵔ ⴷ ⵜⵉⵏⵉⵏ ⴰⵢⵜ ⵓⵙⵍⵍⵉ:

 ⴰⵡⵉⴷ ⴰⵡⵉⴷ ⴰⵎⴰⵙ ⵏ ⵜⵙⵍⵉⵢⵜ
 ⵎⴰⵃⴰ ⵜⴳⴰⵜ ⵉⵢⵊⵓⵊⵓⵜⵏ ⵉⵢⵍⵉⵎ
 ⵉⴼⵓⵙ ⴰⴷ ⴽⵉⵖ ⵙ ⵓⵖⴰⵔⴰⵙ
 ⵉⵡⵉⵃⴰⵎⴷ ⵉⴷⵓⴽⴰⵏ ⵉⵎⵓⵔⵏ ⵏ ⵡⴰⴽⵓⵛ

ⴰⵔ ⴷ ⵜⵉⵏⵉⵏ ⵜⵜ ⵉⵙⵜⵙⵍⵉⵢⵜ

 ⵢⴰⵖ ⵉⵢⵉ ⵓⵎⴰⵔⴰⴳ ⵢⴰⵖ ⵉⵢⵍⵍⵉ
 ⵢⴰⵖ ⵅⵜⵉⵍⵉ ⴷ ⵜⵎⵓⵏⵜ ⴰ ⵉⵍⵍⵉ
 ⵢⴰⵖ ⵜⵉⵙⵡⴰⴽ ⵍⵍⵉ ⵃⴰ ⵉⵣⵔⴰⵢ ⵓⵜⴱⵉⵔ
 ⵉⵢⵎⵉⵏⵉ ⴰⵢⵎⵎⵉ ⵎⴰ ⵔⴰⴷ ⵣⵓⵏ ⴷ ⵙⵓⵍ ⵉⵢⵏⴰ
 ⴰⴽⵉⴷ ⵃ ⵓⵣⵓⵔ ⴰⴷ ⵜⵣⵔⵜ ⵜⴰⴽⴰⵜ ⵏⵉⵡ
 ⵏⴽⵔ ⴰⴷ ⵜⵓⴹⴰⵟ ⵀⴰⴷ ⴰⵎⴰⵏ ⵔⵖⴰⵏ
 ⴱⵇⴰ ⵄⵍⴰ ⵅⵉⵔ ⴰ ⵜⵉⴽⵏⵢⵜⵉⵢⵏ ⵓⵍⴰ ⴰⵖⴰⵔⴰⵙ
 ⵍⵍⵉ ⴷ ⵜⵎⵓⵏⵜ ⴰ ⵉⵍⵍⵉ
 ⵎⴰⵙ ⵓⵡⴰⵏⵉⵔ ⴰⵡⵉⵢⴰ ⵏⵃⴷ ⴰⵏⵉⵔ
 ⵎⴰⵙ ⵓⵡⴰⵏⵉⵔ ⵉⵢⴳⵓⵜ ⵍⵅⵉⵔ ⵏⵏⵙ

ⴰⵔ ⴷ ⵜⵉⵏⵉⵏ ⴰⵢⵜ ⵓⵙⵍⵍⵉ:

 ⵚⵉⴼⴷ ⴰⵜⴰⵏⵖ ⴰⵢⴹⵓⵍⴰⵏ ⵏⵏⵙ
 ⵚⵉⵢⴼⴷ ⴰⵜⴰⵏⵖ ⵢⴰⴳⵓⴳ ⵓⵖⴰⵔⴰⵙ
 ⵉⵢⴼⵓ ⵍⵃⴰⵍ ⵉⵢⵖⵍⵉⴷ ⵓⵎⴰⵏⴰⵔ
 ⵉⵢⴼⵓ ⵍⵃⴰⵍ ⵓⵔⵓⵏⵜ ⵜⵔⴰⵎⵉⵏ
 ⵜⵉⴽⴰⵣⵉⵔⵉⵏ ⴽⵓⵍⵓ ⵎⵍⵓⵍⵏⵉⵏ
 ⵚⵉⴼⴷ ⴰⵜⴰⵏⵖ ⴰⵢⴹⵓⵍⴰⵏ ⵏⵏⵖ
 ⵏⴼⵍⵏ ⵜⴰⵣⴰⵏⵉⵏ ⴽⵓⵍⵓ ⵎⵥⵉⵢⵏⵉⵏ
 ⵄⴰⴷ ⵢⵉⴽⵉⵏ ⵜⴰⵔⵡⴰ ⵉⵢⵎⵖⴰⵔⵏⵉ

ⴰⵔ ⴷ ⵜⵉⵏⵉⵏ ⵜⵜ ⵉⵙⵜ ⵜⵙⵍⵉⵢⵜ:

 ⴰ ⵔⵎⴰⵏ ⴱⴹⴹⵓ ⴷ ⵡⴰⴽⴰⵍ
 ⴰⴽ ⵓⵔ ⴱⴰⴽⵏ ⵜⴰⵣⴰⵏⵉⵏ

ⴰⵔ ⴷ ⵜⵉⵏⵉⵏ ⴰⵢⵜ ⵓⵙⵍⵍⵉ:

 ⴼⴽⴰⵜ ⴰⵙⵙ ⵕⴹⴰ ⵏⵓⵏ ⴰⵍⵡⴰⵍⵉⴷⴰⵢⵏ

ⴰⵔ ⵜⵉⵏⵉⵏⵜ ⵉⵙ ⵜⵜ ⵜⵙⵍⵉⵢⵜ:

 ⵣⴰⵢⴷ ⴰⵢⵍⵍⵉ ⴰⴷⴰⵎ ⵉⵙⴰⵃⴷ ⵔⴱⴱⵉ
 ⵉⴹ ⵔⴰⴷ ⵜⴼⴹ ⵜⵙⵍⵉⵢⵜ ⴹ ⵜⴳⵎⵎⵉ ⵏ ⴱⴰⴱⴰⵙ ⴰⵔ ⵜⵉⵏⵉⵏ ⵜⵜ:
 ⴰⴽⵉⴷ ⵏⵣⵡⵓⵔ ⴰⵢⵙⵎ ⵏ ⵔⴱⴱⵉ

ⵓⵔⴰⵔⵏ ⵏ ⵜⵡⵡⵓⵔⵉ
ⵉⵜⴰⵡⵙⴰⵏ ⵓⴼⴳⴰⵏ ⵖ ⵓⵎⴰⴹⴰⵍ ⴰⴽⴽⵯ ⵉⵙ ⵉⴳⴰ ⵢⴰⵏ ⵖ ⵡⵉⵍⵍⵉ ⵉⵙⵡⵡⵓⵔⵉⵏ ⴱⴰⵀⵔⴰ ⵖ ⵜⵓⴳⵜ ⵏ ⵉⴳⵔⴰⵏ, ⴳⵏ ⵉⵎⴰⵣⵉⵖⵏ ⵢⴰⵏ ⵖ ⵖⵡⵉⵍⵍⵉ ⵉⵙⵜⵉⵏⵉⵏ ⵜⴰⵡⵡⵓⵔⵉ ⵖ ⵡⴰⴽⴰⵍ ⴰⴼⴰⴷ ⴰⴷ ⴷⴷⵔⵏ, ⵖⵉⵏ ⴰⵖ ⵉⵙⵜⵉ ⴰⴷ ⵉⴽⵔⵣ ⵉⵎⴳⵔ ⴰⴽⴰⵍ ⵏⵏⵙ, ⵉⵥⵓ ⵓⵔⵜⵉⵏ ⵏⵏⵙ ⵉⵙⵙⵓ ⴰⵢⴷⴰ ⵏⵏⵙ ⵙ ⵜⵓⴳⵜ ⵏ ⵜⴰⵢⵔⵉ ⴷ ⵓⵔⴰⵔⵏ, ⴰⴼⴳⴰⵏ ⵖ ⴰⵢⵜⴱⴰⵀⴰ ⵓⴷⵔⴰⵔ ⵉⵜⴰⵡⵙⴰⵏ ⵙ ⵡⴰⵙⵙⴰⵖ ⵏ ⵓⴱⵓⴷⵔⴰⵔ ⴰⵛⴽⵓ ⵙⵓⵜⵍⵏ ⴰⵙ ⵉⴷⵓⵔⴰⵔ ⵖ ⴽⵓ ⵜⴰⵙⴳⴰ, ⴰⴼⴰⴷ ⴰⴷ ⴱⴰⵀⵔⴰ ⵉⴼⴽ ⵖ ⵉⴳⵔ ⵏ ⵡⴰⴽⴰⵍ ⵉⵙⵙⵜⵉ ⵓⵔⴰⵔⵏ ⴰⴼⴰⴷ ⴰⴷ ⵉⵣⵔⵉ ⵜⵉⵣⵉ ⴳⵔ ⴰⵙ ⴷⵉⴷⵙ.

ⵓⵔⴰⵔⵏ ⵏ ⵜⴰⵢⵔⵣⴰ

 ⵎⵉⵎⵉ ⵏⴳⴰ ⵜⵉⵡⵉⵣⵉ ⵎⴰⵎⵉ ⵏⵉⵡⵙ
 ⵡⴰⵍⵍⵉ ⵜⵔⴰ ⵜⴰⵙⴰ ⴷ ⵔⴱⴱⵉ ⴰⴷ ⵎⵉ ⵏⵉⵡⵙ
 ⵉ ⵎⵔⴱⴱⵉ ⴰ ⵍⴱⴰⵔⴰⴽⴰ ⴰⴷ ⵓⴽⴰⵏ ⵜⵉⵍⵉⵎⵜ
 ⴰ ⵎⵉ ⵜⵜⵉⵏⵉⵀ ⴳⵯⵎⴰ ⴷ ⵡⴰⵍⵍⵉ ⵉⴽⵔⵣⵏ
 ⵢⴰⵙⵉ ⵎⵢⵢⴰ ⵀ ⵓⵏⵏⵔⴰⵔ ⵓⵔ ⵉⴽⴰⴱⵔ
 ⵓⵜ ⴰⵎⵜ ⵉⵎⵏⴷⵉ ⵙ ⵜⴰⴷⵍⵉⵡⵉⵏ
 ⴰⴷ ⵏⵎⴳⵔ ⵉ ⵍⵊⵡⴰⴷ ⴰⴷ ⵔⴰⵀⴰⵏ

ⵓⵔⴰⵔ ⵏ ⵜⵎⴳⵔⴰ

 ⴽⵔⵣⴰⵢⵜ ⴰⵔ ⵏⴽⴽⵔⵣ ⵏⵛⵔⴽ ⵜⴰⴹⵓⵍⵜ
 ⴰⵡⴰⵍⴰⵢⵏ ⴰⴷ ⵓⵔ ⵜⵎⴳⴳⵔⵎ ⵓⵔⵜⴰ
 ⵏⴳⴰ ⵜⴰⵢⵢⵓⴳⴰ ⴹ ⵉⵍⵍ ⴱⴰⵀⵔⴰ ⵡⵓⵍ ⵏⵏⵙ
 ⵓⵔ ⴰⴽ ⵏⵀⵜⴰⵊⵊⴰ ⵉⵙⵍⴱⴰⵏ ⵓⵍⴰ ⵔⵔⴰⵛⵜ
 ⴰⵀⵢⴰ ⴰⵡⴷⴷⵉ ⴱⴰⵔⴽ ⵍⵍⴰⵀ ⵢⵓⵔⵓ ⵍⵍⵓⵣ
 ⵢⴰⵏ ⴷⴰⵔ ⵍⵍⴰⵏ ⵓⵅⵙⴰⵏ ⴰⵜⵜ ⴽⴰ
 ⴰⵀⵢⴰ ⴰⵡⴷⴷⵉ ⴱⴰⵔⴽ ⵍⵍⴰⵀ ⵢⵓⵔⵓ ⵡⴰⵔⴳⴰⵏ
 ⴰⴷ ⴷ ⵏⵙⵙⵏⵙⴹ ⴰⵍⴰⵎⵓⵛ ⵏⵙⵙⵓⵎⵎ ⵉⵥⵏⵉⵏ

ⵓⵔⴰⵔ ⵏ ⵓⵙⵔⵓⵜ

 ⵡⴰⵢⴰⵀⵓ
 ⴰ ⵎⵓⵏⴰⵢⵜ ⴰ ⵍⵓⵔⵓⴷ ⵔⵡⴰⵃⵜ
 ⵀⴰⵏⵏ ⴰⵏⵏⵔⴰⵔ ⴰⴷ ⵔⵔⵓⵜⵏ
 ⵡⴰⵏⵏⴰ ⵔⴰⴷ ⵉⵙⵔⵓⵜ ⴰⴷ ⴷ ⵉⵀⴰⵔⵔⵡ
 ⴰ ⵜⴰⴼⴼⴰ ⵏ ⵜⵓⵛⵔⴽⴰ ⴷ ⵍⵎⵓⵜ ⵃⵔⵔⴰⵏⵜ
 ⵉⵎ ⵔⴱⴱⵉ ⴰ ⵍⴱⴰⵔⴰⴽⴰ ⴰⴷ ⵓⴽⴰⵏ ⵜⵉⵍⵉⵎⵜ

ⵉⴷⵔⵏⴰⵏ
ⵉⴷⵔⵏⴰⵏ ⴳⴰⵏ ⵢⴰⵜ ⵖ ⵜⵎⵢⵓⵔⵉⵏ ⵍⵍⵉ ⵉⵥⵍⵉⵏ ⵙ ⵜⵙⴳⴰ ⵏ ⵙⵓⵙ, ⴰⵔ ⵙⵉⵙ ⵙⴼⵓⴳⵍⴰⵏ ⴽⵓ ⴰⵙⵙⴳⵯⴰⵙ ⵖ ⵡⴰⵢⵢⵓⵔ ⵏ ⵜⵓⴳⴰ ⴷ ⵓⴼⵓⵍⴽⵉ, ⵖⵉⵏ ⴰⵖ ⴰⵔ ⵜⵜⵎⵓⵏⵏⵜ ⵜⵇⵇⴱⵉⵍⵉⵏ ⴷ ⵜⵡⵊⵉⵡⵉⵏ ⵖ ⴽⵓ ⵜⴰⵙⴳⴰ, ⴰⵔ ⵙⴽⴰⵔⵏ ⵢⴰⵏ ⵡⴰⵏⴰⵡ ⵏ ⵓⵖⵔⵓⵎ ⵍⵍⵉ ⵎⵓ ⴳⴰⵏ ⵙ ⵢⵉⵙⵎ ⵉⴷⵔⵏⴰⵏ, ⴰⵖⵔⵓⵎ ⴰⴷ ⴰⵔ ⵜ ⵙⴽⴰⵔⵏ ⵖ ⵓⴳⵡⵔⵏ ⴷ ⵉⵎⵉⴽ ⵏ ⵜⵉⵙⵏⵜ ⴷ ⵡⴰⵎⴰⵏ, ⴰⵔ ⵜ ⵙⵙⵏⵡⴰⵏ ⵉⵍⵎⵎⴰ, ⵜⵎⵓⵏ ⴼⵍⵍⴰⵙ ⵜⵡⵊⴰ ⵙ ⵓⵃⵡⴰⵛ ⵏ ⵜⵎⵖⴰⵔⵉⵏ.

ⵓⵔⴰⵔ ⵏ ⵉⴷⵔⵏⴰⵏ

 ⵥⵓⵕ ⴰⵢⵜ ⵎⵣⵉⵍ ⴱⵉⵙⵎⵉ ⵏⴽⵛⵎ ⴷ ⴷ ⵓⵙⴰⵢⵙ ⴰⵍⵍⴰⵄⴰⵡⵏ
 ⴰ ⵎⴰⴷ ⵏⵓⴼⴰ ⵖⵉⴷⵉ
 ⴰ ⵢⴰⵊⴷⴷⵉⴳ ⵉⵍⵍⴰⵏ ⵖ ⵓⵎⴰⵍⵓ ⵏ ⵍⵓⵉⵏ
 ⵉⵡⴰ ⵎⵔⵃⴱⴰ ⴰ ⵡⵉⵍⵍⵉ ⴷ ⵖⵉⴷ ⵉⵎⵎⴰⵇⵇⴰⵔⵏ
 ⵉⴳⵉⵜ ⴰⵇⴱⵉⵍ ⵏⵖ ⵉⴳⴰ ⵓⵜⵎⴰⵣⵉⵔⵜ
 ⴰ ⵔⴱⴱ'ⴰ ⵉⵏⵔⵣⴰⴼⵏ ⴰⴷ ⴷⴰⵔⵏⵖ ⵜⵎⵢⵓⵔⵎ
 ⴰⵢⵢⵓⵔ ⵏⵖ ⵙⵉⵏ ⵏⵖ ⴰⴽⴽⵯ ⵉⵎⴰⵍⴰⵙⵙ
 ⴰⵢⵢⵓⵔ ⵏⵖ ⵙⵉⵏ ⵓⴳⴳⴰⵔ ⵏⵥⴹⴰⵕ ⴰⵙ

ⵜⴰⴼⵓⴳⵍⴰ ⵏ ⵓⵙⴳⴷⴰⵏ
ⴰⵔ ⴰⴽⴽⵯ ⵉⵜⵎⵓⵏ ⵓⴼⴳⴰⵏ ⵖ ⴰⵢⵜⴱⴰⵀⴰ ⵓⴷⵔⴰⵔ ⵉⵔⴳⴰⵣⵏ ⵓⵍⴰ ⵜⵉⵎⵖⴰⵔⵉⵏ ⴰⴼⴰⴷ ⴰⴷ ⵙⴼⵓⴳⵍⴰⵏ ⵙ ⴽⵔⴰⵏ ⵜⵖⴰⵡⵙⴰ ⵉⴽⵛⵎⵏ ⵖ ⵓⵙⴳⴷⴰⵏ ⵏⵖ ⴽⵔⴰ ⵉⴳⴰ ⴰⴼⵓⵥⴰⵕ ⵖ ⴷⴰⵔⵙⵏ, ⵖⴰⵢⵏ ⴰ ⴼⴰⵔ ⵜⵎⵓⵏⴰⵏ ⴰⵔ ⵇⵇⵔⵙⵏ ⵉ ⴽⵔⴰ ⵏ ⵜⴼⴰⵙⴽⴰ ⵎⵓⵏ ⴼ ⵓⴳⵡⴰⵍ ⴷ ⵓⵔⴰⵔⵏ ⵏ ⵓⵙⴳⴷⴰⵏ ⴷ ⵜⵉⵖⵔⵉ ⵏ ⵍⵇⵓⵔⴰⵏ.

ⵓⵔⴰⵔⵏ ⵏ ⵓⵙⴳⴷⴰⵏ :

 ⴰⵎⴰⵔ ⵉⵥⵕⴰⵏ ⴰⴼⵓⵍⴽⵉ ⴷ ⵓⴱⵓⴹⵍⵓ ⵅⵍⵊⵏ
 ⵉⵥⵕ ⵜⴰⵔⵡⴰ ⵡⵉⵍⵉ ⴷⵓⴰⵏⵉⵏ ⵉⵍⵡⴰⵍⵉⴷⴰⵢⵏ
 ⴰⵙⴰⵔⴰⵙ ⵏⵉⵜ ⴼⴽⴰⵏⵜ ⵜⵓⵍⵖⴰ ⵉ ⵔⴰⵙⵓⵍⵓ ⵍⴰⵀ
 ⴰⵔⴱⴰ ⵛⴰⴱⴰⴱ ⵓⵔ ⵉⴷⴷⴰⵏ ⴼ ⵔⴱⴱⵉ ⵎⴰⵎⵉ ⵜⵓⵏⵉⵜ
 ⵏⵉⴽⴽⵉ ⴱⵓⴷⴰ ⵏⴷⴷⴰ ⴼ ⵙⵉⴷⵉ ⵔⴰⵙⵓⵍⵓ ⵍⴰⵀ
 ⴰⵔ ⴱⴰⵎⵜ ⴰⵢⵉⵙⵜⵎⴰ ⵎⴰⵏⵉⴽ ⴰⵙ ⵔⴰⴷ ⵏⴱⴹⵓ
 ⴰⴱⴷⴰ ⵏⵎⵓⵏ ⴰⵔ ⵏⴰⴷⵔⴰ ⵏⴱⵉ ⵎⵓⵃⵎⴰⴷ
 ⵉⵖⵍⵉ ⵡⴰⵢⵢⵓⵔ ⵖⵍⵉⵏ ⵉⵜⵔⴰⵏ ⵉⴳⵣ ⵓⵎⴷⵍⵓ
 ⵉⵖⵍⵉ ⵔⴰⵙⵓⵍⵓ ⵍⴰⵀ ⵉⵙⴼⴰⵡⴰⴽ ⵜⵉⵎⵉⵣⴰⵔ
 ⴰⵍⴰⵀ ⴷⴰⵅ ⴰⵍⴰⵀ ⴰⵎⵍⴰ ⵜⵣⵔⴰⵎ ⴰⵍⵃⴱⴰⴱ
 ⵉⵎⵉ ⵍⵊⵏⵜ ⵍⵉⵅ ⴰⵜⴱⵏⴷⴰⵇⵏ ⵉⵎⵓⵀⵎⴰⴷ
 ⴰⵜⴰⵔⵓⵎⵜ ⵉⴳⴰⵏ ⵜⴰⴱⵊⵡⵜ ⵔⵉⵅ ⴰⴷ ⵙⵓⴷⴷⵓⵃ ⴰⵔ ⵜⵉⵎⴰⵣⴰⵔ ⴰⵏ ⵅⵉⵍⴰ ⵔⴰⵙⵓⵍⵓ ⵍⴰⵀ.
 ⴰⵡⴰ ⵓⵍⴰⴽⵉⴷ ⴰⵡⴰ ⵓⵍⴰ ⵙⵜⵉⵏ ⵓⵡⴳⴷⵓⴷ ⴰⴳⵉⵙⵏ ⵉⵍⵉⵅ ⴰⴷⴰⵅ ⵏⴰⵍⴹ ⵔⴰⵙⵓⵍⵓ ⵍⴰⵀ.
 ⵓⵏⵉⵃ ⵙ ⵢⵉⵙⴰⵏ ⵓⵎⵍⵉⵍⵏ ⴱⴰⴷⴰⵏ ⵓⴳⵓⴳ ⵙⵉⴷⵉ ⵓⵍⵉ ⵓⵍⴹⴰⵣⵉ ⴷ ⵙⵉⴷⵉ ⵔⴰⵙⵓⵍ ⵓⵍⴰⵀ.
 ⴰⵎⴰⵔ ⵢⵓⵓⴼⴰⵏ ⴰⵜⴰⴷⵍⴰ ⵍⴱⴱⴰⵇ ⴰⴷ ⴰⵎⵉⴳ ⴰⴼⵓⵙ ⵏ ⵏⵇⵔⵜ ⵉⴱⴷ ⵓⴳⵏⵜ ⵉⵎⵓⴱⵎⴰⴷ.
 ⴰⵎⴰⵔ ⵢⵓⴼⴰⵏ ⴰⵢⵎⵓⵏ ⵜⴰⴳⵓⵜ ⵏⵙⴱⴰⴱ ⴰⵢⴰⵡⵉ ⴰⴷⵎⵉⴷ ⵏⵣⵉⴽ ⵣⵉⴽ ⴰⵢⴰⵎⵣ ⴰⴹⴰⵔⴰⵙ ⵢⴰⵡⵉ ⵙⵍⴰⵎ ⵉ ⵔⴰⵙⵓⵍⴰⵀ
 ⴰⵍⴰⵀ .ⴰⵍⴰⵀ ⴰⵔ ⴷⴰⴱ ⵉⵙⵓⴼⵓ ⵓⴷⵔⴰⵔ ⵏ ⵓⵔⴰⴼⴰ
 ⵍⴰⵍⴰ ⴼⴰⵜⵉⵎⴰ ⴷ ⴱⴰⴱⴰⵙ ⴰⵎⴰⵔⴷ ⴹⵉⵏ ⵉⴹⵍⵉ
 ⴰⵔⵇⴰⵙ ⵉⵏⵓ ⵙⵔⴱⵉ ⵙⴰⵢⴷⵏⴰ ⵊⴱⵔⵉⵍ
 ⴰⴷⴰⵙ ⵜⵉⵏⵉ ⴰⴷⴰⵅ ⵉⵓⴼⵓ ⵔⴱⴱⵉ
 ⵙⵍⴷⵃ ⵉ ⵍⴱⵔⵉⵃ ⵅⵜⵉⴷⴰⴷ ⵉⵢⵉⴷⵙⵉ
 ⵔⴰⵓⵓⵍⵓ ⵓⵍⴰⵀ ⴰⵢⵉⴷ ⵉⴹⵕⴰⵏ ⴰⵏⵎⵓⵏ
 ⵓⵔ ⵉⴷⵓⵏⵜ ⵏⵛⵔⴽ ⵓⵔ ⵉⴷⵓⵏⵜ ⵏⵎⵓⵏ ⴰⵜⵉⵍⵉ ⵓⵙⴰⵏⵉⵏ ⵔⴱⴱⵉ ⴷ ⵔⵙⵓⵍⵉ
 ⵍⵃⵓⵔⵎⴰ ⵉⴷ ⴱⴰⴱⴰ ⵜⵓⵏⵜ ⴰⵍⴱⵔⴰⵔ ⴰⵜⴰⵍⴹⴰⵎⵜ ⵙⵉⴷⵉ ⵔⴰⵙⵓⵍⵓ ⵍⴰⵀ
 ⴰⵔⴱⴰ ⵢⴰⴽⴰⴱⴰⵔ ⵉⴷⴰⵏ ⴷⴰⵔ ⵏⴰⴱⵉ ⵢⴰⵏ ⴷⵓⵓⴰ ⴱⵉⴳⵉ ⵢⵉⵅⴼ ⵏⵔⴰⵙⵓⵍⵓ ⵍⴰⵀ
 ⴰⵍⵃⵊⴰⵊ ⴰⵡⵉⴷ ⵔⴰⵏⵉⵏ ⴰⴹⴰⵔⴰⵙ ⴱⵍⴹⴰⵜ ⵙⵍⴰⵎ ⵉⵏⴱⵉ ⵔⴰⵙⵓⵍⵓ ⵍⴰⵀ
 ⴰⵍⵃⵓⵔ ⵢⴰⵜ ⴰⵔ ⵉⴳⴳⵉ ⵏⵓⵏⵜⵉ ⵏⵓⵔ ⵏ ⵜⵍⴱⴰ ⵏⵓⵔ ⵏ ⵉⴳⵔⴰⵎⵏⵉ
 ⵏⵓⵙⵉ ⵜⴰⵔⵡⴰ ⵏⴹⵍⵉ ⴷ ⵓⵙⴰⵡⵏⵉ ⵏⵙⵕⴹ ⴰⵎⴰⵏ ⵉⵍⴰⵊⵡⴰ ⴰⴷ ⵣⴰⵍⵏⵉ
 ⴰⵍⴰⵀ.ⴰⵍⴰⵀ ⴰⵎⵍⴰⴷ ⵓⵔ ⴷ ⵍⵎⵓⵜ
 ⴰⵍⴰⵀ.ⴰⵍⴰⵀ ⵔⴱⵉ ⴽⴰ ⵉⴷⴰⵡⵎⵏⵉ

ⵜⴰⵍⵖⴰ ⵏ ⴱⵍⵖⵏⵊⴰ

ⴱⵍⵖⵏⵊⴰ ⵜⴳⴰ ⵢⴰⵜ ⵜⵍⵖⴰ ⵍⵍⵉ ⵙⴽⴰⵔⵏ ⵉⵎⴰⵣⵉⴹⵏ ⴹ ⵍⵎⵖⵔⵉⴱ ⴰⴼⴰⴷ ⴰⴷ ⵢⵉⵍⵍⵉ ⵓⵏⵥⴰⵕ, ⴰⵔ ⵜⵃⵢⴰⵍⵏ ⵉ ⵢⴰⵏ ⵓⴽⵓⵔⴰⵢ ⵍⵙⵙⵏ ⴰⵙ ⵉⵀⴷⵓⵎⵏ ⵏ ⵜⵡⵜⵎⵜ , ⵛⵓⴽⵓⵏⵜⵏ ⵜⵎⴹⴰⵔⵉⵏ ⴷ ⵉⵎⵥⵢⴰⵏ ⵖ ⵜⴳⵉⵔⴰ ⴰⵙⵉⵏ ⴰⵎⴰⵏ ⴰⵔ ⵜ ⵏ ⵜⴼⵉⵏ ⴼ ⵉⵏⴳⵔⴰⵜⵙⵏ, ⴰⵔ ⵜⵓⵔⴰⵔⵏ ⵉⵍⵎⴰ ⴰⵔ ⴽⵉⴹ ⵍⴽⵎⵏ ⵜⴰⵎⴰ ⵏ ⵡⴰⵙⵉⴼ ⵎⴹⵍⵏⵜⵉⵏ ⵖ ⴽⵔⴰ ⵏ ⵜⴰⵙⴳⴰ ⴳⵉⵙتيمسورت محند، (تدوين) 1995: أنشودة بلغنجا ، جريدة أدرار ، عدد 22

ⵓⵔⴰⵔ ⵏ ⵜⴰⵍⵖⵏⵊⴰ

 ⴱⵍⵖⵏⵊⴰ, ⵡⴰ ⵏⵓⵎⵏ ⵙ ⵔⴱⴱⵉ
 ⵡⴰⵍⵍⵉ ⵉⵥⴹⴰⵕⵏ ⴰⴷ ⴰⵏⵖ ⴷ ⵉⵖⵉⵢⵜ
 ⵙ ⵉⵎⵉⴽⴽ ⵏ ⵡⴰⵎⴰⵏ ⵎⵎⵉⵎⵏⵉⵏ
 ⵡⵉⵏ ⵡⵓⵏⴰ ⵓⵔ ⵢⴰⴷ ⵎⵎⵉⵎⵏ ⵉ.
 ⴱⵍⵖⵏⵊⴰ, ⵡⴰ ⵏⵓⵎⵏ ⵙ ⵔⴱⴱⵉ
 ⵡⴰⵍⵍⵉ ⵉⵥⴹⴰⵕⵏ ⴰⴷ ⴰⵖ ⴷ ⵉⵖⵉⵢⵜ.
 ⵓⵜ, ⴰ ⵉⴳⵏⵏⴰ, ⵙ ⵢⴰⵏ ⵢⵉⴷⵉⵍ ⵏ ⵓⵏⵥⴰⵕ !
 ⵡⴰ ⵜⴰⵖⵍⴰ ⵜⴰⵙⴱⴰⵄⴰⵢⵜ,
 ⵜⵏⵏⴰ : ⴱⴱⴰⵄ ⵜⵖⵍⵉ ⴷ ⵉⵎⵓⵍⴰ
 ⵜⵏⵏⴰ : ⵜⵔⴰ ⵉⵖⵔⵉ ⵣⴳⵣⴰⵡⵏ ⴰ,
 ⵡⴰ ⵜⴰⴹⵍⴰ ⴷ ⵉⵣⵉⵎⵎⵔ ⵎⵎⵓⵜⵏⵉⵏ
 ⵖ ⵉⵎⵓⵍⴰ ⵣⴳⵣⴰⵡⵏⵉⵏ.
 ⵡⴰ ⵜⵉⵜⵔⵉⵜ, ⵕⵥⵎ ⴷ ⵉ ⵡⴰⵎⴰⵏ ⵎⵎⵉⵎⵏⵉⵏ ⵢⴰⴹ ⴼⴰⴷ ⵉⵎⵓⵍⴰ !
 ⴼⴽⴰⵜ ⴰⵖ ⴷ ⴰⴽⴽⵯ ⵜⴰⴳⵔⴰ ⴷ ⵉⵏⵉⴼⵉⴼ !
 ⴰⴷ ⵏⴰⴳⵯⵎ ⵉⴼⵕⴹ ⴰⴷ ⵏ ⵡⴰⵎⴰⵏ
 ⵕⵥⴰⴳⵏ ⴰⵖ ⵓⵔ ⵢⴰⴷ ⵎⵎⵉⵎⵏ ⵉ.

ⴰⵚⵕⴹ ⵏ ⵓⵛⵛⵏ
ⵟⴳⴰ ⵢⴰⵜ ⵖ ⵜⵎⵢⵓⵔⵉⵏ ⵍⵍⵉ ⵙⴽⴰⵔⵏ ⵜ ⵜⵎⵖⴰⵔⵉⵏ ⵖ ⵙⵙⵓⵙ ⴰⴽⴽⵯ, ⵜⵉⵣⵉ ⵍⵍⵉ ⵜⴰⵍⵏ ⵜ ⴰⴳⵕⴹ ⵏⵙⵏ ⵜ ⵙ ⵜⴰⵍⴰⵍⴰⵢⵜ ⴰⴼⴰⴷ ⴰⴷ ⵉⴱⵓⵖⵍⵓ ⵓⵙⵙⴳⵯⴰⵙ ⵜⵖⵍⵉⴷ ⵜⵓⴳⴰ ⵉⵜⵉⵏ ⵉⴱⵅⵓⵢⵏ ⵣⵓⵏ ⴷ "ⵜⴰⵡⴽⴰ ⴷ ⴰⴽⵓⵣ ⵉⵖⵔⴷⴰⵢⵏ.." ⵖⵡⵉⴷ ⵍⵍⵉ ⵛⵛⵜⴰⵏ ⵜⵓⵎⵥⵉⵏ ⴷ ⵜⴰⵇⴰⵢⵉⵏ, ⴰⵔ ⵜⵎⵓⵏⴰⵏ ⵜⵜ ⵜùⵖⴰⵔⵉⵏ ⴷ ⵉⵎⵥⵢⴰⵏ ⵖⵡⵉⵏ ⴰⵖⴰⵔⴰⵙ ⵙ ⴽⵔⴰⵏ ⵜⵇⵇⴱⵉⵍⵜ ⴰⵔ ⵜⵓⵔⴰⵔⵏ ⵜⵜ ⴰⵔ ⴽⵉⵖⵏ ⴼⵍⵍⵏ ⵜ ⵓⵛⵛⵏ ⵉⵍⵎⴰ ⴰⵣⵍⵏⴷ ⴰⴼⴰⴷ ⴰⴷ ⵜⵏⵜ ⵓⵔ ⵢⴰⵏⵉ ⵢⴰⵏ.

ⵓⵔⴰⵔⵏ ⵏ ⵓⵚⵕⴹ ⵏ ⵓⵛⵛⵏ:

 ⵏⵚⵕⴹ ⴰⵡⵏ, ⴰ ⵓⵛⵛⵏ ⴷ ⵓⵖⵔⴷⴰ
 ⵏⵚⵕⴹ ⵉ ⵜⵥⵉⴽⴽⵉⵜ ⵓⵍⴰ ⴰⴱⴰⵖⵓⵖ
 ⵏⵚⵕⴹ ⵉ ⴱⵓⴳⵍⴹⵉⴼ ⵙ ⵉⵃⴰⵃⴰⵏ
 ⵓⵍⴰ ⵍⴰⵡⵃⴰⵛ ⴰⴷ ⴰⵖ ⴹⵕⴰⵏⵉⵏ
 ⵏⵚⵕⴹ ⵉ ⵍⵅⵉⵔ ⵙ ⴷⴰⵔⵏⵖ
 ⴰⵎⵉⵏ ! ⵏⵚⵕⴹ ⵉ ⵜⴼⵓⵏⴰⵙⵉⵏ ⵓⵔⵓⵏⵉⵏ.
 ⵍⴷⵉⵢⴰⵎⵜ ⴰⴹⴰⵕ
 ⴰ ⵜⵉⵏⴱⵔⴰⴽ ! ⵓⵔ ⴰⴽⴽⵯ ⵏⵣⵔⵉⴱ ⵓⵍⴰ ⵏⵖⴰⵡⵍ ⵎⴰⵏⵉ.
 ⵏⵚⵕⴹ ⵉ ⵜⵥⵉⴽⴽⵉⵜ ⵓⵍⴰ ⴰⴱⴰⵖⵓⵖ
 ⵏⵚⵕⴹ ⵉ ⴱⵓⴳⵍⴹⵉⴼ ⵙ ⵉⵃⴰⵃⴰⵏ
 ⵓⵍⴰ ⵍⴰⵡⵃⴰⵛ ⴰⴷ ⴰⵖ ⴹⵕⴰⵏⵉⵏ
 ⵏⵚⵕⴹ ⵉ ⵍⵅⵉⵔ ⵙ ⴷⴰⵔⵏⵖ
 ⴰⵎⵉⵏ ! ⵏⵚⵕⴹ ⵉ ⵜⴼⵓⵏⴰⵙⵉⵏ ⵓⵔⵓⵏⵉⵏ.
 ⵍⴷⵉⵢⴰⵎⵜ ⴰⴹⴰⵕ
 ⴰ ⵜⵉⵏⴱⵔⴰⴽ ! ⵓⵔ ⴰⴽⴽⵯ ⵏⵣⵔⵉⴱ ⵓⵍⴰ ⵏⵖⴰⵡⵍ ⵎⴰⵏⵉ.
 ⵏⵚⵕⴹ ⵉ ⵡⵓⵛⵛⵏ ⴷ ⵓⴱⴰⴹⵓⴹ ⵙ ⴰⵢⵜ ⵀⵎⵎⴰⵏ.
 ⵏⵚⵕⴹ ⵉ ⵓⵖⵔⴷⴰ ⵓⵍⴰ ⵜⵉⵛⵉⴽⴽⵉ
 ⵓⵍⴰ ⵍⴰⵡⵃⴰⵛ ⴰⴷ ⴰⵖ ⴷ ⵓⵔ ⵍⴽⵎⵏ
 ⵓⵛⵛⵏ ⵢⴰⵏ ⵜ ⵉⴳⴰⵏ
 ⵢⴰⵏⴼ ⴰⴹⴰⵔⴰⵙ.
 ⴰⴷ ⵣⵣⵔⵉⵖ ⵉⴷⴰⵍⵉⵡⵏ ⵏ ⵡⵓⵍⵍⵉ

ⴰⵔⵣⵣⵓ ⴰⴷ, ⵉⵡⵉⵖ ⵜ ⵉⴷ ⴼ ⵓⵔⴰⵔⵏ ⵍⵍⵉ ⵜⵉⵡⵏⴰⵏ ⵖ ⴰⵢⵜ ⴱⴰⵀⴰ ⵓⴷⵔⴰⵔ , ⵙ ⵢⴰⵜ ⵜⵎⵢⴰⴷⴰⵙⵜ ⵉⴳⴰⵏ ⵜⴰⵎⴰⵜⴰⵢⵜ ⴷⴰ ⵉⵙⵎⵓⵏⵏ ⵉⵏⴳⵔ ⵜⵍⴹⵉⵡⵉⵏ ⴷ ⵜⵔⵉⵔⴰ, ⴼ ⵙⴰⵡⵍⴹ ⴳ ⵉⴼⵔⴷⵉⵙⵏ ⵏⵏⵙ ⴰⴽⴽⵯ, ⵉⵡⴰⵜⵙⵏ ⴰⴷ ⵜⴻⵜⵜⵢⴰⴽⵣ ⵜⵓⵎⴰⵏⵜ ⴰⴷ ⴳ ⵡⵓⴷⵎⴰⵡⵏ ⵏⵏⵙ ⵙ ⵓⵢⵏⵏⴰ ⵙ ⵍⵍⴰⵏ. ⵙ ⵓⵢⴰⴷ, ⵜⴰⵎⵢⴰⴷⴰⵙⵜ ⵜⴰⵎⴰⵜⴰⵢⵜ ⵏ ⵜⵍⴹⵉⵡⵉⵏ ⴷ ⵓⵔⴰⵔⵏ ⴳ ⵓⵔⵣⵣⵓ ⴰⴷ ⵍⵍⵉ ⵖ ⵙⴰⵡⵍⵖ ⴼ ⵉⵎⵉⴽ ⵏ ⵡⴰⵏⴰⵡⵏ ⴰⵛⴽⵓ ⵜⴰⵙⴳⴰ ⴰⴷ ⵏ ⴰⵢⵜⴱⴰⵀⴰ ⵓⴷⵔⴰⵔ ⵉⵏⴳⴹ ⴱⴰⵀⵔⴰ ⴹ ⵜⵎⵢⵓⵔⵉⵏ ⴷ ⵜⵓⵙⵙⵏⴰ ⴹⴰⵢⵏ ⴰⴼ ⵙⵜⵉⴹ ⴰⴷ ⵙⴰⵡⵍⴹ ⴼ ⵉⵎⵉⴽ ⴹ ⵓⵔⴰⵔⵏ ⴰⴷ, ⴷ ⴰⵢⵜ ⴱⴰⵀⴰ ⵓⴷⵔⴰⵔ ⴰⵔ ⵖⵉⵍ ⴰⴷ ⵎⵉⵛⴽ ⵏ ⵓⵔⴰⵔⵏ ⴰⴷ ⵢⴰⴼⵓⴹⵏ ⴰⵡⵉⵏⵜⵏ ⵉⵎⵣⵡⵓⵔⴰ ⵙ ⴷⴷⵓ ⵡⴰⴽⴰⵍ.

ⵉⵙⴰⵖⵓⵍⵏ